Բաս Դոստ

**Բաս Լեոն Դոստ** (, ), հոլանդացի ֆուտբոլիստ, ՆԵԿ ակումբի հարձակվող։

Հանդես է եկել Նիդերլանդների հավաքականում։

## Ակումբային կարիերա
### Վաղ տարիներ
Բաս Դոստը սկսել է ֆուտբոլ խաղալ «Գերմանիկյուս» ակումբի մանկական թիմում։  Մի քանի մրցաշրջան անց նա տեղափոխվեց «Էմմենի» ակադեմիա, որն այդ ժամանակ հանդես էր գալիս Նիդեռլանդների առաջին դիվիզիոնում։

### «Էմմեն»
Դոստը կարողացավ իրեն դրսևորել ակադեմիայում և 2007/08 մրցաշրջանի մեկնարկից առաջ պրոֆեսիոնալ պայմանագիր կնքեց «Էմմենի» հետ։  Նա մրցաշրջանը սկսեց որպես պահեստային խաղացող, բայց աստիճանաբար սկսեց ավելի ու ավելի հաճախ խաղադաշտ դուրս գալ։ Ձմեռային տրանսֆերային պատուհանի ժամանակ նա մոտ էր ֆիննական «Ռովանիեմեն Պալլոսեուրա» տեղափոխվելուն (դա պայմանավորված էր նրանով, որ «Էմմենի» նախկին տեխնիկական տնօրեն Թոմ Սենֆիեն մտավ ֆիննական թիմի մարզչական շտաբ), սակայն գործարքը չկայացավ։ «Էմմենի» կազմում առաջին գոլը Դոստը խփել է 2008 թվականի փետրվարի 8-ին «Ֆորտունա Սիտարդի» դեմ առաջին դիվիզիոնի խաղում։ Ավելի ուշ նա նաև հեթ-տրիկով է աչքի ընկել «Վենդամի» հետ տեղի դերբիում, որում «Էմմենը» հաղթել է 3:2 հաշվով։

### «Հերակլես»
2008 թվականի ամռանը Դոստը 300 հազար եվրոյի դիմաց տեղափոխվել է Նիդերլանդների բարձրագույն դիվիզիոնի «Հերակլես» ակումբ։ 2009/10 մրցաշրջանում նա 34 խաղում խփել է 14 գոլ, ինչով գրավել է մեծ ակումբների ուշադրությունը։  Հարձակվողի նկատմամբ հետաքրքրություն են ցուցաբերել «Այաքսը» և «Տվենտեն»։ Արդյունքում Դոստը, իր գործակալ Սրինջոյ վոն Չակրավարտիի խորհրդով, տեղափոխվեց «Հերենվեն»։

### «Հերենվեն»
Դոստն ակումբի հետ 5 տարվա պայմանագիր է կնքել 2010 թվականի մայիսի 18-ին, ընդ որում տրանսֆերի գումարը կազմել է 3,1 միլիոն եվրո։ Հարձակվողը նոր թիմի կազմում նորամուտը նշել է օգոստոսի 7-ին ՊՍՎ-ի հետ խաղում, որն ավարտվել է «Հերենվենի» 1:3 հաշվով պարտությամբ։ Երկու շաբաթ անց՝ օգոստոսի 21-ին, նա աչքի ընկավ երկու գոլով ՆԱԿ-ի դարպասը։ 2010/11 մրցաշրջանի ավարտին Դոստը 32 խաղում ունեցել է 13 գոլ։ 2011/12 մրցաշրջանում նա հեթ-տրիկի հեղինակ է դարձել ԱԴՈ Դեն Հաագի դեմ խաղում, ինչպես նաև դեկտեմբերի 10-ին «Էքսելսիորի» դեմ արտագնա խաղում խփել է իր թիմի բոլոր 5 գոլերը։ Մրցաշրջանի ավարտից հետո Դոստը 32 գոլով նվաճեց բարձրագույն դիվիզիոնի լավագույն ռմբարկուի տիտղոսը։

### «Վոլֆսբուրգ»
2012 թվականի հունիսի 1-ին հայտարարվեց, որ Դոստը տեղափոխվում է գերմանական «Վոլֆսբուրգ» ակումբ։ Հարձակվողը 5 տարվա պայմանագիր է կնքել։

### «Սպորտինգ» (Լիսաբոն)
2016 թվականի օգոստոսի 28-ին մամուլը հայտարարել էր Բաս Դոստի տեղափոխությունը Լիսաբոնի «Սպորտինգ»։

Հոլանդացի հարձակվողը ստորագրել է «կանաչ-սպիտակների» հետ 4 տարվա պայմանագիրը։ Տրանսֆերի արժեքը, ըստ գերմանական մամուլի, կազմել է մոտ 12 միլիոն եվրո։

2018 թվականի հունիսի 12-ին խզել է պայմանագիրն ակումբի հետ։

2018 թվականի հուլիսի 21-ին նոր պայմանագիր կնքեց «Սպորտինգի» հետ։  2019/20 մրցաշրջանում Բաս Դոստը տեղափոխվել է գերմանական «Այնտրախտ»՝ ակումբի հետ պայմանագիր կնքելով մինչև 2022 թվականի հունիսի 30-ը։

### «Ուտրեխտ»
2022 թվականի ամռանը տեղափոխվել է հոլանդական «Ուտրեխտ»՝ ակումբի հետ կնքելով մեկ մրցաշրջանի պայմանագիր։

### ՆԵԿ
2023 թվականի օգոստոսի 23-ին ՆԵԿ ակումբի հետ կնքել է մեկ մրցաշրջանի պայմանագիր։

## Ազգային հավաքական
### Դոստայի հանդիպումները Նիդեռլանդների հավաքականի կազմում

**Ընդհանուր՝ 18 խաղ / 1 գոլ, 9 հաղթանակ, 4 ոչ-ոքի, 5 պարտություն**

## Ձեռքբերումներ
### Թիմային նվաճումներ
**«Վոլֆսբուրգ»**
* Գերմանիայի գավաթակիր՝ 2014/15
* Գերմանիայի սուպերգավաթակիր՝ 2015
**«Սպորտինգ»**
* Պորտուգալիայի գավաթակիր՝ 2018/19
* Պորտուգալիայի լիգայի գավաթակիր (**2**)՝ 2017/18, 2018/19
**«Բրյուգե»**
* Բելգիայի չեմպիոն՝ 2020/21
* Բելգիայի սուպերգավաթակիր՝ 2021

### Անձնական նվաճումներ
* Նիդերլանդների բարձրագույն դիվիզիոնի լավագույն ռմբարկու՝ 2011/12
* Պորտուգալիայի առաջնության լավագույն ռմբարկու՝ 2016/17

## Ելույթների վիճակագրություն
*2023 թվականի դեկտեմբերի 6-ի դրությամբ*

## Ծանոթագրություններ

## Արտաքին հղումներ
* Профиль на сайте ''eintracht.de'' 
 
Կատեգորիա:Այնտրախտ Ֆրանկֆուրտի ֆուտբոլիստներ
Կատեգորիա:Բրյուգգեի ֆուտբոլիստներ
Կատեգորիա:Հերակլես Ալմելոյի ֆուտբոլիստներ
Կատեգորիա:Հերենվենի ֆուտբոլիստներ
Կատեգորիա:ՆԵԿ-ի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Ուտրեխտի ֆուտբոլիստներ
Կատեգորիա:Սպորտինգ Լիսաբոնի ֆուտբոլիստներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Կատեգորիա:Վոլֆսբուրգի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ